Одлука о давању овлаштења за представаљање и заштиту интереса српског народа у Босни и Херцеговини
На основу члана 13. Привременог пословника Скупштине српског народа у Босни и Херцеговини, Скупштина српског народа у Босни и Херцеговини на првој сједници, одржаној 24. октобра 1991. године, доноси

Овом одлуком уређују се овлашћења за представљање и заштиту интереса српског народа у Босни и Херцеговини у органима федерације, односима са другим државама и међународним организацијама и институцијама.

За представљање и заштиту интереса српског народа у Босни и Херцеговини, у смислу тачке 1. ове одлуке, овлашћују се:
 Проф. др НИКОЛА КОЉЕВИЋ, за учешће у раду Мировне конференције о Југославији у Хагу;
 Проф. др БИЉАНА ПЛАВШИЋ, за контакте са представницима других држава, међународних организација и институција;
 Проф. др МИЛУТИН НАЈДАНОВИЋ, за Скупштину СФРЈ;
 др РАДОВАН КАРАЏИЋ, за Предсједништво СФРЈ и
 др МИОДРАГ СИМОВИЋ, за Савезно извршно вијеће.

Ускраћује се право представљања српског народа свим носиоцима функција у Републици и федерацији који нису наведени у претходној тачки.

Ова одлука ступа на снагу даном доношења, а објавиће се у Листу српског народа »Јавност«.

Број 02-14/91
24. октобра 1991. године
Сарајево

Предсједник
Скупштине српског
народа у БиХ,
Мр Момчило Крајишник, с. р.

Извори 
 „Службени гласник српског народа у Босни и Херцеговини“, број 1/92, сриједа 15. јануар 1992, Сарајево

Одлуке Републике Српске